Universitetet shqiptare në fazën e dytë të regjistrimit të 30 mijë studentëve
Vendet bosh në universitete do të plotësohen, para fillimit të vitit akademik, me vijimin e listës së kandidatëve
Universitetet publike në Shqipëri po përgatitin këto ditë listat e studentëve fitues për të vazhduar studimet e larta universitare. Disa dhjetëra mijëra studentë kanë kryer regjistrimet paraprake janë regjistruar pranë universiteteve për të vazhduar studimet, duke kaluar kështu fazën e parë. Zëvendësministri i arsimit, Halit Shamata, thotë se në mesin e shtatorit u bë shpallja e rezultateve për fazën e parë, dhe regjistrimet janë kryer sipas procedurave të sakta. – tha ai. Zv.ministri i arsimit Shamata, thekson se këtë vit kuotat boshe në fakultete të ndryshme do të plotësohen përpara se të fillojnë studimet universitare. Kjo është hera e parë që vendet bosh plotësohen paraprakisht, sepse vite të tjera ka ndodhur që regullimet vazhdonin edhe gjatë studimeve. – tha ai. Sipas statistikave të ministrisë së arsimit këtë vit kanë konkurruar për të vazhduar studimet në universitete rreth 30 mijë maturantë të shkollave të mesme. Ndërkohë që kuotat e pranimeve janë rritur me 10 për qind më shumë se 1 vit më parë. Nga regjistrimet paraprake, deri tani mësohet se kanë mbetur bosh mbi 500 vende në Universitetin e Tiranës, rreth 200 vende në Universitetin Politeknik dhe 200 të tjera në Universitetin Bujqësor. Pas 3 ditësh pritet të publikohen listat e ndërmjetme dhe vetë universitetet do të plotësojnë vendet bosh me emrat që janë në vazhdim të listës së kandidatëve.